Държавен вестник, бр. 58, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  58
за председател на КЕВР е съществувала правна 
несигурност у парламентарно представените 
партии на опозицията, от една страна, какво 
точно ще бъде съдържанието на променената 
разпоредба, и от друга – кой е моментът, в 
който новоприетата разпоредба на § 1, т. 59 ДР 
на ЗЕ влиза в сила и става приложимо право, 
годно да регулира правоотношението по избор 
на председател на КЕВР – въпроси, решавани 
по волята на парламентарното мнозинство. 
В контекста на настоящото конституционно 
дело съответствието с принципа на полити­
ческия плурализъм следва да се разбира като 
осигуряване на равни правни възможности за 
участие на всички парламентарно представе­
ни партии във формирането и изразяването 
на политическата воля. В конкретния случай 
вследствие на промяната на правилата на про­
цедурата, приета по волята на мнозинството 
в парламента, без отдаване на дължимото на 
доводите на политическото малцинство в него, 
се нарушава принципът на политическия плу­
рализъм по начин, който поставя под съмнение 
демократичния процес в парламента, което 
е конституционно нетърпимо. Следователно 
оспорваното решение на Народното събра­
ние е прието в противоречие с принципа на 
политическия плурализъм. За част от парла­
ментарно представените политически партии 
не са създадени равни правни възможности да 
упражняват правата си при формиране и реа­
лизиране на държавната политика в областта 
на енергетиката по същия начин, по който са 
могли партиите на мнозинството.
Когато се изменя законът, с който се опре­
делят условията за избираемост, това не трябва 
да води до ограничаване на плурализма на 
мненията и на възможностите в Народното 
събрание – всеки народен представител и пар­
ламентарна група да имат равна възможност 
да формират и изразят своята политическа 
воля. Правото на народните представители и 
парламентарни групи да внасят предложения 
за кандидатури за ръководител на държавен 
орган, каквато е КЕВР, не може да бъде за­
сягано с процедурни правила, опорочаващи 
конституционноустановени основополагащи 
принципи на дейност на представителното 
учреждение. 
По изложените съображения Конститу­
ционният съд намира, че при приемането на 
Решение на Народното събрание от 9 февруари 
2022 г. за избиране на председател на Коми­
сията за енергийно и водно регулиране (ДВ, 
бр. 13 от 2022 г.), тълкувано в контекста на 
цялата правна рамка, регламентираща про­
цедурата по избор, народните представители, 
участващи в процедурата, са били лишени от 
възможността при равни правни условия да 
внасят предложения за кандидатури за ръко­
водител на КЕВР. Поради това оспорваното 
решение на Народното събрание за избор на 
председател на КЕВР следва да бъде обявено 
за противоконституционно и на основание 
противоречие с принципа на политическия 
плурализъм, прогласен в чл. 11, ал. 1 от Кон­
ституцията.
Въз основа на изложеното и на основание 
чл. 149, ал. 1, т. 2 от Конституцията Консти­
туционният съд
Р Е Ш И :
Обявява за противоконституционно Решение 
на Народното събрание от 9 февруари 2022 г. 
за избиране на председател на Комисията за 
енергийно и водно регулиране (ДВ, бр. 13 от 
2022 г.).
Решението е подписано с особено мнение 
от съдия Соня Янкулова.
Председател:
 Павлина Панова
ОСОБЕНО МНЕНИЕ
на съдия Соня Янкулова
по конституционно дело № 4 от 2022 г.
Не споделям извода на съда за противо­
конституционност на оспореното решение 
на Народното събрание от 9 февруари 2022 г. 
за избиране на председател на Комисията за 
енергийно и водно регулиране поради нару­
шение на чл. 4, ал. 1 и на чл. 11, ал. 1 и 2 от 
Конституцията.
За да приеме противоконституционност на 
оспореното решение на основание чл. 4, ал. 1 
от Конституцията, установяващ принципа на 
правовата държава, съдът прие за нарушени 
принципа на законност и принципа на прав­
ната сигурност. 
Нарушението на принципа на законност 
съдът обоснова с „липсата на изрична правна 
норма в преходните и заключителните разпо­
редби на ЗИДЗЕ, която да указва кои матери­
алноправни изисквания за заемане на длъж­
ността „председател на КЕВР“ са приложими 
към започналата и неприключила процедура 
на избор“. Считам, че по този начин съдът 
извърши преценка за конституционосъобраз­
ност на времевото измерение на действието на 
§ 1, т. 59 от Закона за енергетиката (ЗЕ, ДВ, 
бр. 9 от 2022 г.), без да е сезиран с искане за 
това, вместо само да тълкува закона, за да 
прецени спазени ли са неговите изисквания 
от Народното събрание при приемането на 
оспореното решение.
Всеки държавен орган, в т.ч. и Народното 
събрание, чрез спазването на изискванията на 
закона при упражняване на правомощията си 
осъществява принципа на законност („всички 
носители на държавната власт в държавата 
трябва да се подчиняват на действащото пра­
во“). Дали законодателят ще приеме, или не 
правна норма, която изрично и специфично 
урежда времевото измерение на действието